OpenLLM-France/wikimedia huggingface dataset:
# Fàbrica del Salt

La Fàbrica del Salt, també coneguda com la Fàbrica de l'Aranya, fou una fàbrica tèxtil i de filats situada al Camí de la Cova, núm 1, de Manresa (Bages) projectada el 1861. La xemeneia de la fàbrica és una obra protegida com a bé cultural d'interès local.

## Història

La construcció de la fàbrica fou el 1862, i un any després entrà en funcionament. Aprofitava la força del principal salt d'aigua del torrent de Sant Ignasi. Posteriorment, també es va conèixer com a Fàbrica de l'Aranya, que era el nom de l'empresa de cintes elàstiques que en va ocupar una part durant els anys setanta i vuitanta.
L'any 2006 es va enderrocar la part modernista d'aquesta fàbrica, cosa que va causar una inclinació de la gran xemeneia de totxo vist, que es va haver de rehabilitar. Actualment la primera planta de l'edifici acull la Mesquita al Fath de la comunitat islàmica de Manresa. A finals de la dècada de 2010 es van projectar obres de reforma en dues fases. La primera fase consistia en fer una escala i un ascensor on abans hi havia una rampa, així com una sortida d'emergència que connectarà amb la plaça de Salt, costa 280.000 euros i l'Ajuntament n'aporta el 64%. La segona fase va consistir en la reforma de l'accés principal, costarà 600.000 euros i ho pagarà l'associació islàmica íntegrament. Tot plegat estava previst que s'acabés a mitjans de 2019.

## Xemeneia

La Xemeneia de la fàbrica és inclosa en l'Inventari del Patrimoni Arquitectònic Català. És de forma troncocònica, bastida en totxo aplantillat i acabat en motllures de secció circular que reforcen el contingut del coronament. La xemeneia va ser reformada fa poc.

## Referències

* 1 2 «Visites a la Manresa desconeguda, Festa Major 2021: La Fàbrica del Salt. De molí fariner a fàbrica a usos socials», text de Francesc Comas Closas i Jordi Piñero Subirana, Ajuntament de Manresa, 2021. [Consulta: 12-10-2021].
* ↑ «Fàbrica del Salt», Pla especial urbanístic de protecció del patrimoni històric, arquitectònic, arqueològic, paleontològic, geològic i paisatgístic de Manresa, 2011, p. 57 / 195. [Consulta: 12-10-2021].
* 1 2 «La Fàbrica de l'Aranya de Manresa és patrimoni i religió», Noemí Badrenas, Manresa Diari, 6-03-2017. [Consulta: 12-10-2021].
* ↑ «S'inicien les obres que dotaran la fàbrica del Salt d'uns nous accessos i permetran donar la llicència definitiva a la mesquita Al Fath, 14 anys després», Ajuntament de Manresa, notícies, 7-05-2018. [Consulta: 12-10-2021].
* ↑ «Manresa turisme». [Consulta: 27 desembre 2017].
* ↑ http://www.xatic.cat/inici/directori/22.php?id_pagina=22&ent=41 Arxivat 2011-09-06 a Wayback Machine.
* ↑ Gallardo, Abel «La primera fase de la rehabilitació de la mesquita Al-Fath encara la recta final». Regió7, 10-09-2018 [Consulta: 10 setembre 2018].
* ↑ «Xemeneia de la Fàbrica de Salt [sic]». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 febrer 2013].
# Molí del Piteu

El Molí del Piteu és un antic molí del terme municipal d'Isona i Conca Dellà situat en el poble d'Isona, de l'antic terme del mateix nom.
Està situat a l'esquerra del barranc de la Colomera, al sud-oest de l'extrem occidental de la vila d'Isona, al sud-oest del Molí del Gil.

## Enllaços externs

* Institut Cartogràfic de Catalunya
# Llinda de Can Piu

La Llinda de Can Piu és una obra de Santa Pau (Garrotxa) inclosa a l'Inventari del Patrimoni Arquitectònic de Catalunya.

## Descripció

Can Piu és quasi davant del castell baronial. És una casa de planta baixa i un pis, que ha sofert diferents transformacions posteriors. Es creu que va ser construïda a principis de l'època baronial més tard, al segle xv, s'obriria una nova porta principal, d'estil gòtic senzillíssim. A la llinda es pot llegir: "NON HABEMVS HIC DOMUM PERM NENTEM SED FVTVRAM INQIRIM VS X S. P. 1308 C. X"
La fortalesa dels senyors de Santa Pau servia de muralla per la banda Sud-oest. És el lloc més antic de la vila; la plaça porticada, o firal dels bous, i l'església, corresponen a l'època d'expansió propugnada pels barons.

## Referències

* 1 2 3 «Llinda de Can Piu». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 octubre 2016].
# Partit Socialista Gallec-Esquerda Galega

El Partido Socialista Galego-Esquerda Galega (PSG-EG) fou un partit nacionalista gallec d'esquerres, actiu entre 1984 i 1996.

## Història

Es fundà en 1984 amb la unió d'Esquerda Galega i el Partit Socialista Gallec, dirigit per Camilo Nogueira. El 1993 formà amb sectors galleguistes centristes una nova Unidade Galega. A les eleccions generales i autonómiques de 1993 hi participà en coalició amb la federació gallega d'Izquierda Unida, formant la coalició Unidade Galega-Esquerda Unida (UG-EU). Després del fracàs electoral a les eleccions, una part del partit confluí amb EG formant Unidade Galega-Esquerda Unida i l'altra s'integrà en el Bloque Nacionalista Galego com a Unidade Galega. El 1993 tenia 1.130 militants en 67 agrupacions locals, essent la de Vigo la més nombrosa, amb 160 militants.

## Eleccions al Parlament de Galícia

| Any | Vots | Percentatge | Diputats |
| 1985 | 71.599 | 5,71% | 3 |
| 1989 | 50.047 | 3,79% | 2 |
| 1993 | 44.902 | 3,09% | 0 |

## Eleccions generals

| Any | Vots | Percentatge | Diputats |
| 1986 | 45.574 | 3,57% | 0 |
| 1989 | 34.131 | 2,59% | 0 |
| 1993 | 74.605 | 4,75% | 0 |

## Eleccions locals

| Any | Vots | Percentatge | Regidors |
| 1986 | 57.062 | 4,25% | 60 |
| 1991 | 39.116 | 2,82% | 46 |

## Referències

* 1 2 En la coalició Unidade Galega-Esquerda Unida.
* 1 2 3 A Galícia.

## Bibliografia

* Beramendi, X.G. and Núñez Seixas, X.M. (1996): O nacionalismo galego. A Nosa Terra, Vigo
* Beramendi, X.G. (2007): De provincia a nación. Historia do galeguismo político. Xerais, Vigo
# Pàvel Gratxov

Pàvel Gratxov (Rvy, Unió Soviètica, 1 de gener de 1948 - Krasnogorsk, Rússia, 23 de setembre de 2012) va ser un polític i militar rus, amb el rang de General d'Exèrcit i nomenat Heroi de la Unió Soviètica.

## Biografia

Gratxov es va graduar a l'Institut de Tropes Aerotransportades de Riazan, a l'Acadèmia Militar Frunze i en l'Acadèmia de l'Estat Major.
Va prendre part en la Guerra de l'Afganistan (1978-1992), on va ser el comandant de la 103a Divisió Aerotransportada soviètica en els últims anys del conflicte.
El gener de 1991 va ser nomenat comandant de les Tropes Aerotransportades, càrrec que va abandonar l'agost per esdevenir viceministre primer del Ministeri de Defensa de la Unió Soviètica.
Durant un període a mitjans dels anys 1990, Grachev va ser un amic proper del president rus Borís Ieltsin, i va ocupar el càrrec de Ministre de Defensa de la Federació Russa des de maig de 1992 fins a juny de 1996.
Grachev va prendre part en l'intent de cop d'estat d'agost de 1991 i en la crisi constitucional de 1993 a favor de Ieltsin. També va tenir un paper destacat en l'inici de la Guerra de Txetxènia, prometent que acabaria amb l'intent d'independència amb l'ajuda de només dos regiments aerotransportats, una cita famosa que podria haver-li fet perdre el càrrec.
Se li ha acusat d'estar embolicat en casos de corrupció militar relatius a la retirada de les tropes soviètiques de la República Democràtica Alemanya, la qual cosa no s'ha demostrat en judici. Aquests casos van ser trets a la llum pel periodista d'investigació Dmitri Jolodov, el qual va ser assassinat mitjançant una maleta bomba el 1994.

## Enllaços externs

* http://www.moscowtimes.ru/stories/1995/07/13/034.html Arxivat 2007-09-29 a Wayback Machine.
* http://www.jamestown.org/publications_details.php?volume_id=3&issue_id=140&article_id=1670
* http://www.rusnet.nl/encyclo/g/grachev.shtml Arxivat 2008-10-13 a Wayback Machine.
* http://hemeroteca.lavanguardia.com/preview/1996/06/18/pagina-4/33961322/pdf.html
# Leptocypris weynsii

Leptocypris weynsii és una espècie de peix cipriniforme de la família dels ciprínids.

## Morfologia

Els mascles poden assolir els 9,5 cm de longitud total.

## Distribució geogràfica

Es troba al riu Congo.

## Referències

* 1 2 FishBase (anglès)
* ↑ Lévêque, C. i J. Daget 1984 Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Fàbrica dels Pans de Carbó

La Fàbrica dels Pans de Carbó és una obra del municipi d'Ogassa (Ripollès) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici de planta rectangular i coberta a dues vessants. Es distingeixen dos cossos: un de quadrat amb planta i pis i un d'allargat que només té planta baixa. Les obertures finestres i portes són d'arc de mig punt fetes de carreus ben tallats, els murs són de paredat de pedra irregular sense formar filades. És l'únic exemple conservat d'aquest tipus d'instal·lació industrial que aprofitava el carbó per a fabricar briquetes o pans de carbó. Eren unes pedes de 40 x 20 cm que s'utilitzaven com a combustible per a les màquines de vapor dels trens de finals del segle xix fins que aquestes van ser substituïdes per locomotores elèctriques.

## Història

Des de finals del segle xviii que es coneix l'existència de jaciments de carbó al municipi d'Ogassa. Una de les mines més emblemàtiques del conjunt de Surroca, és la Mina Dolça construïda entre 1863 i 1865. En temps de la Guerra Civil l'explotació va passar per un mal moment, després es va produir una revifalla: augment de la producció de carbó i creixement del nucli de Surroca. L'activitat minera va acabar l'any 1967.
El jaciment de carbó d'Ogassa, d'una extensió d'uns 25 km², és d'hulla. Un cop extret el material es rentava i classificava segons la seva destinació. Al costat dels rentadors, situats a la plaça Dolça, es va construir la fàbrica dels pans, barrejaven pols de carbó i brea que augmentava el poder de combustió.

## Referències

* 1 2 3 4 «Fàbrica dels Pans de Carbó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
# Molí del Pas (Tarragona)

Molí del Pas és una obra de Tarragona protegida com a Bé Cultural d'Interès Local.

## Descripció

Aquest és l'últim molí que es troba a la conca fluvial del Riu Gaià.
L'edifici, actualment adaptat com habitacle està situat just al peu i a frec del pont que hi creua la general de Tarragona a Barcelona; tanmateix, molt a prop de la desembocadura i del lloc d'Altafulla.

## Referències

* 1 2 «Molí del Pas». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 24 agost 2021].
# Lliga de Port of Spain de futbol

La lliga de Port of Spain de futbol fou una competició de futbol de Trinitat i Tobago. Fins a la creació de la Lliga Nacional fou la competició més important del país.

## Historial

Font:
* 1908 Clydesdale
* 1909 Casuals
* 1910 Shamrock
* 1911 Shamrock
* 1912 Casuals
* 1913 Casuals
* 1914 Casuals
* 1915 Clydesdale
* 1916-18 Competició no disputada per la Primera Guerra Mundial
* 1919 Queen's Park (campió de la Bonanza Cup)
* 1920 Royal Sussex
* 1921 Casuals
* 1922 Shamrock
* 1923 Shamrock
* 1924 Shamrock
* 1925 Shamrock
* 1926 Sporting Club
* 1927 Maple Club
* 1928 Maple Club
* 1929 Casuals
* 1930 Everton
* 1931 Everton
* 1932 Everton
* 1933 Queen's Royal College
* 1934 Casuals
* 1935 Casuals
* 1936 Sporting Club
* 1937 Sporting Club
* 1938 Casuals
* 1939 Notre Dame
* 1940 Casuals
* 1941 Casuals
* 1942 Colts
* 1943 Fleet Air Arm
* 1944 Shamrock
* 1945 Colts
* 1946 Notre Dame
* 1947 Colts
* 1948 Malvern United
* 1949 Malvern United
* 1950 Maple Club
* 1951 Maple Club
* 1952 Maple Club
* 1953 Maple Club
* 1954 Sporting Club
* 1955 Sporting Club
* 1956 Notre Dame
* 1957 Colts
* 1958 Shamrock
* 1959 Shamrock
* 1960 Maple Club
* 1961 Maple Club
* 1962 Maple Club
* 1963 Maple Club
* 1964 Paragon
* 1965 Regiment
* 1966 Regiment
* 1967 Maple Club
* 1968 Maple Club
* 1969 Maple Club
* 1970 Regiment
* 1971 Competició no finalitzada
* 1972 Defence Force
* 1973 Defence Force

## Referències

* ↑ «Trinidad and Tobago - List of Champions». RSSSF. [Consulta: 9 febrer 2019].

## Enllaços externs

* RSSSF
# Papalloneria

Una papalloneria, també anomenada hivernacle de papallones o jardí de papallones, és un insectarium que està específicament destinat a la presentació i a la cria de papallones. Certs establiments comercialitzen també els seus animals a clients privats.
Els hivernacles de papallones estan oberts al públic. Els lepidòpters hi voletegen en total llibertat amb una decoració evocant el bosc tropical. S'empra generalment una doble porta d'entrada per garantir que cap papallona no fugi.
La visita d'aquests hivernacles es pot efectuar, acompanyat d'un guia o bé sol, com a lleure. Les visites guiades poden durar uns quinze minuts durant la que el guia recorda als visitants totes les espècies de papallones que hi ha a l'hivernacle aquell dia (noves trameses arriben generalment a la setmana, i els estocs varien). Sovint hi ha nombroses espècies diferents en aquests hivernacles, amb estocs que comprenen papallones de l'Àfrica, de Costa Rica, d'Amèrica del Sud, de Tailàndia, de Malàisia, de Nova Guinea, de les Filipines, i d'altres països. Els guies poden igualment ensenyar ous, erugues i crisàlides de papallones, i permeten identificar certes plantes que afavoreixen cada espècie. Entre les 10 i les 13h és generalment el millor moment per veure les papallones que surten de la seva pupa.
Certes papalloneries disposen d'un jardí, a l'aire lliure, del que la vegetació ha estat seleccionada per atreure les espècies de papallones autòctones. Les papallones són molt actives durant els dies calorosos i il·luminats amb poc vent, ja que els cal la calor del sol per ajudar-les en la seva digestió. Els dies de pluja, s'amaguen sovint a les flors i les fulles.
La lluminositat dels colors i motius sobre les ales d'aquests insectes han merescut el seu sobrenom donat pels seus aficionats de «flors volants».
Dugui un lleuger perfum floral, i roba de colors brillants o de blanc lluminós, per tal d'incitar-les a posar-se sobre vostè, però no toqui mai una papallona. Les papallones són atretes per una samarreta impresa d'un motiu hawaià brillant, per la mateixa raó que són atrets per les flors, però el seu contacte causarà danys a les seves ales delicades de base d'olis de la seva pell i les seves escates seran fàcilment malmeses.
Les papallones adultes viuen només durant una a dues setmanes, de mitjana, en el transcurs de la que han de produir una nova generació. Tanmateix, certes espècies, com la familiar monarca a Amèrica del Nord, poden viure fins a sis mesos a la natura.
# Raft

Raft és el 2è i el videojoc de món obert més recent disponible de la empresa Axolot Games per a pc. Es tracta d'un videojoc de supervivència situat en el mar.
Va ser publicat el 20 de juny del 202 en versió Beta. Pero abans de això era un project d'uns estudiants que va començar en 2016 Actualment no està disponible en català.

## Joc

Raft és un món obert situat en el mar el qual, es pot jugar de forma lliure o seguint la història. El món ha estat inundat i pots intentar sobreviure sol o amb amics a aquesta catàstrofe.
El joc se centra en la supervivència dins una bassa, aquesta pots ser expandida o destruïda, has d'estar atent de la teva slut, gana i set per evitar perdre la vida mentre esquives un tauró i altres perills d'aquest món.
Els jugadors són lliures de desplaçar-se pel seu entorn i saquejar-lo mitjançant eines de diferents materials, com ara destrals, pales o pics de fusta, pedra o mineral. Pots anar millorant el teu equipament i les comoditats de la teva bassa construint forns, destil·ladors d'aigua o graelles.

## Dificultat

Aquest joc disposa de diversos nivells de dificultat, els quals podeu seleccionar en crear un nou món, aquests fan que l'experiència de joc pugui ser un repte major, però una cosa que pot fer la teva experiència de joc més difícil és jugar amb amics, com més persones hi ha en un món més complicat és que tots estiguin alimentats i en bones condicions.
# Jaume Capó Bosch

Jaume Capó Bosch (Andratx, 1924) és un prevere i canonista balear, impulsor dels Cursets de Cristiandat.
Germà de Joan Capó Bosch. Va estudiar al Seminari Conciliar de Mallorca i va ser ordenat el 1949. A Mallorca va ser membre directiu del Consell Diocesà dels Cursets de Cristiandat i director espiritual i professor de religió al col·legi La Salle. Va ser rector de Sóller.
El 1957 va iniciar la implantació del moviment a Vic, Lleida i Eivissa. El 1961 es va traslladar a Puerto Rico a petició de monsenyor James Peter Davis per a introduir-hi l'experiència del moviment dels cursets de cristiandat, que va arrelar aviat i hi va adquirir un gran impuls. El 1962 va ser el director fundador de la revista Sí.
La Casa de Cursillos de Cristiandad a Aguas Buenas duu el seu nom.
Des de Puerto Rico va col·laborar en la difusió del moviment a Santo Domingo (1962), Curação (1962), Veneçuela (1976), Perú, Santa Cruz (Illes Verges) i altres indrets d'Amèrica.
Com a especialista en Dret canònic el 1987 va ser nomenat vicari judicial del Tribunal Metropolità de Puerto Rico. És prelat d'honor de Sa Santedat i doctor honoris causa per la Universitat de Ponce (Puerto Rico).
Va tornar a Mallorca l'any 2001.
Va morir el dia 11 d'agost de 2019.

## Obres

* Carismas en la Iglesia.
* Cómo y por qué de los Cursillos de Cristiandad.
* Sacerdote ¿vagabundo o peregrino?
* Documentación para un estudio.
* Hacia una renovación de los Cursillos
* Testigos de Jehová.
* A pie firme en la Iglesia.
* Cristianos en camino.
* Matrimonio y comunicación
* Conceptos básicos y método de Cursillos de Cristiandad.
* Cursillos de Cristiandad y Vaticano II.
* El amor no se opone a la vida.
* Natalidad.
* Apostolado Seglar.
* El Amor no Engaña.
* Rastreando la verdad.
* Oraciones de Cada Día.
* El por qué y el cómo de Cursillos de Cristiandad.
* Matrimonio, amor y comunicación.
* María, la Madre.
* Caminad en el Amor.
* Yo soy Jesús.
* Conversando.
* Mentalidad de Cursillos de Cristiandad
* Llorad sobre vuestros hijos.
* Espigando.
* Cita con Dios.
* La verdad no envejece. 2018

## Bibliografia

* Entrada a la Gran Enciclopèdia de Mallorca, volum III, pàg. 126 i127, redactada per Miquel Alenyà Fuster
* http://www.cursillos.net/capovoz/capovoz.html Arxius sonors amb la seva veu.
# Larochette

Larochette (luxemburguès Fiels, alemany Fels) és una comuna i vila a l'est de Luxemburg, que forma part del cantó de Mersch. Comprèn les viles de Larochette i Ernzen.

## Població

| Nacionalitat | Població | % |
| luxemburguesos | 670 | 38,46% |
| Forasters | 1.072 | 61,54% |
| - portuguesos | 783 | 44,95% |
| - francesos | 56 | 3,21% |
| - italians | 55 | 3,16% |
| - belgues | 43 | 2,47% |
| - alemanys | 33 | 1,89% |
| - iugoslaus | 23 | 1,32% |
| - altres | 79 | 4,54% |

## Evolució demogràfica

| Any | Població |
| 15/02/2001 | 1.742 |
| 01/01/2002 | 1.791 |
| 01/01/2003 | 1.797 |
| 01/01/2004 | 1.774 |
| 01/01/2005 | 1.760 |

## Galeria d'imatges

* Castell de Larochette
# Félix Antonio González

Félix Antonio González (1921-29 de setembre 2009, Valladolid, Castella) fou un periodista, escriptor, poeta i pintor castellà. Va treballar al Diario Regional i a El Norte de Castilla. Va escriure diverses obres literàries i va guanyar diversos premis, com ara, el premi Ciudad de Barcelona de Poesía Castellana. Va morir d'una llarga malaltia, que no li va impedir, durant els últims anys, la seva activitat intel·lectual ni la seva col·laboració amb el diari El Norte de Castilla.

## Referències

* ↑ «Fallece a los 88 años el poeta y pintor Félix Antonio González | Castilla y León | elmundo.es». [Consulta: 27 febrer 2022].
* ↑ «Félix Antonio González (1920-2009) Periodista i escriptor». Diari Avui, 26-10-2009. [Consulta: 27 febrer 2022].
# Molí del Pigat

Molí del Pigat és un molí del municipi de l'Aleixar (Baix Camp) que forma part de l'Inventari del Patrimoni Arquitectònic de Catalunya.

## Descripció

És un antic molí, al costat de la riera de la Mussara, molt a prop del poble de Vilaplana. Resten part de la bassa d'aigua i de l'edifici, parcialment en ruïnes. Hi ha algunes pedres de molí trencades pel mig de la brolla, i d'altres han estat aprofitades com a material de construcció de la petita era que hi ha davant de la façana. Restes de canalització de l'aigua des de la riera.

## Història

És possible que es tracti de l'antic Molí de la Vila de Vilaplana, esmentat a les Vàlues de 1698, probablement originari del segle xiv. Consten els noms de diversos arrendataris del Molí de la Vila, com Josep Grau, del Morell (anys 1737-39 i 1742), Joan Jornet (1739, Martí Roca (1755 i 1759), i Rafel Molné (1759). Tots els veïns del poble estaven obligats a moldre el blat i les llegums en el molí de la vila, amb penalitzacions si ho feien "en altre molí" (1737).

## Referències

* 1 2 «Molí del Pigat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 desembre 2015].

## Enllaços externs

* «Molí del Pigat». Mapa de recursos culturals. Diputació de Tarragona.
* Els molins farines de l'Aleixar
# Pandia (satèl·lit)

Pandia, també conegut com a Júpiter LXV (designació provisional S/2017 J 4), és un satèl·lit natural de Júpiter. Fou descobert per Scott S. Sheppard i el seu equip el 2017, i el seu descobriment fou anunciat el 17 de juliol de 2018 mitjançant la Minor Planet Electronic Circular del Minor Planet Center. Té aproximadament 2 quilòmetres de diàmetre i orbita el planeta a un semieix major d'uns 11.525.000 quilòmetres amb una inclinació d'uns 28,15°. Pertany al grup d'Himalia.

## Referències

* ↑ «MPEC 2018-O12 : S/2017 J 4». Unió Astronòmica Internacional.
* ↑ http://home.dtm.ciw.edu/users/sheppard/satellites/jupsatdata.html Arxivat 2015-03-18 a Wayback Machine.

## Vegeu també

* Satèl·lits de Júpiter
# Quint

«Quint» té aquests significats:
* Quint (impost), impost a pagar que equivalia a una cinquena part de les rendes dels municipis catalans
* Quint, persona que havia de fer el servei militar, vegeu lleva (servei militar)
* Biografies:
** Quint (metge), metge romà de la primera meitat del segle ii.
** Quint (orfebre), orfebre romà
** Quint Esmirneu, més conegut com a Quint Calabri, poeta grec.
** Quint Aureli Simmac, diversos personatges
** Quint Calpurni Pisó, diversos personatges
** Quint Cassi Longí, diversos personatges
** Quint Cecili Metel, diversos personatges
** Quint Cecili Metel Nepot, diversos personatges
** Quint Cloeli Sícul, diversos personatges
** Quint Eli Pet, diversos personatges
** Quint Eli Tuberó, diversos personatges
** Quint Emili Lèpid, diversos personatges
** Quint Fabi Ambust, diversos personatges
** Quint Fabi Màxim, diversos personatges
** Quint Fabi Màxim Al·lobrògic, diversos personatges
** Quint Fabi Vibulà, diversos personatges
** Quint Fulvi Flac, diversos personatges
** Quint Grani, diversos personatges
** Quint Hortensi, diversos personatges
** Quint Juni Rústic, diversos personatges
** Quint Labiè, diversos personatges
** Quint Marci Filip, diversos personatges
** Quint Marci Rex, diversos personatges
** Quint Minuci Ruf, diversos personatges
** Quint Minuci Therme, diversos personatges
** Quint Muci Escevola, diversos personatges
** Quint Opimi, diversos personatges
** Quint Quint Cincinnat, diversos personatges
** Quint Servili Prisc Estructe, diversos personatges
** Quint Sexti, diversos personatges
** Quint Sulpici Camerí Cornut, diversos personatges
** Quint Volusi Saturní, diversos personatges